Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
15 พ.ค. 2558

เริ่มมีแรงซื้อหุ้นกลับสู่ตลาด ดัชนี SET ฟื้นตัวแคบกลับขึ้นไปทดสอบ 1,500-05 จุด 
ดัชนี SET อยู่ที่ 1,496.52 จุด -0.88 จุด -0.06% ปริมาณซื้อขาย 15,043 ลบ.
แนวรับ:          1,485          แนวต้าน:          1,505
 
สรุปทิศทางและแนวโน้มตลาด
SET พักฐานต่อยังไม่สามารถยืนได้เหนือ 1,500 จุดได้…แต่ยังมอง “ซื้อ” ต่อ: การฟื้นตัวของ SET เป็นไปอย่างจำกัดในช่วงเช้าที่ผ่านมา โดยยังไม่สามารถยืนได้เหนือแนวต้านบริเวณ 1,500 จุด ทำให้ SET ยังมีลักษณะการเคลื่อนไหวแบบ Sideways สร้างฐานต่อไป อย่างไรก็ดี เรายังมองเป็นโอกาส “ซื้อ” ในกรอบ 1,480-1,500 จุด โดยแนะนำ กลุ่มหุ้นที่ผลการดำเนินงาน 1Q15 ออกมาดี อย่าง ICHI (กำไร 1Q15 ดีกว่าคาด) AOT (กำไร 2Q15 เติบโตตามคาด และมีแนวโน้มเติบโตต่อเนื่องในช่วง 3Q-4Q15), SAWAD (กำไร 1Q15 เติบโตมากกว่าคาด) รวมไปถึงกลุ่มหุ้นปันผลสูงที่ได้รับผลทางอ้อมจากดอกเบี้ยต่ำ เงินบาทอ่อน อย่าง INTUCH (ปันผล 6%) ADVANC, DELTA
“ซื้อ” ICHI กำไร 1Q15 ดีกว่าคาด มี Upside Risk ต่อประมาณการกำไรทั้งปี: แนะนำ “ซื้อ” ICHI เป้าหมายพื้นฐาน 27 บาท ล่าสุดประกาศกำไร 1Q15 เติบโต +56% y-y และ +55% q-q ดีกว่าทีคาดการณ์ไว้ เนื่องจากยอดขายที่เพิ่มขึ้น และอัตรากำไรที่ดีกว่าคาด หลังเพิ่มกำลังการผลิตจาก 600 ล้านขวดต่อปีใน 1Q14 เป็น 1,000 ล้านขวดต่อปีใน 1Q15 และคาดการณ์กำไร 2Q15 ดีต่อเนื่อง q-q จากการเพิ่มกำลังการผลิตขวดเป็น 1,200 ล้านขวดต่อปีตั้งแต่ 2Q15 เป็นต้นไป การทำ Promotion รวมถึงการเข้าสู่ฤดูร้อนทำให้กำไรดีขึ้นมาก q-q ซึ่งจากประมาณการกำไรที่ 1,098 ล้านบาท ทำให้มี Upside Risk ต่อประมาณการกำไรปีนี้ ประเมินแนวต้านระยะสั้นที่ 21.8 บาท หรือถัดไปที่ 22.6 บาท
 
หุ้นที่น่าสนใจทางเทคนิค
SPVI “ซื้อ” ราคาหุ้นเริ่มฟื้นตัวขึ้น กลับมายืนเหนือเส้นค่าเฉลี่ยระยะสัปดาห์ได้อีกครั้ง พร้อมปริมาณการซื้อขายสนับสนุน เครื่องมือ DI+ ตัด DI- ขึ้น เป็นจังหวะเก็งกำไร มีแนวต้านแรกบริเวณ 1.35 บาท ผ่านไปได้มีเป้าหมายที่ 1.40 บาท 
SENA “ซื้อ” ราคาหุ้นแกว่งตัวขึ้นอีกครั้งหลังผ่านการพักตัว แท่งเทียนมีสัญญาณกลับตัวรูปแบบ Stick Sandwich เครื่องมือ MACD กลับพุ่งชี้ขึ้นเหนือเส้น 0 มีโอกาสแกว่งตัวขึ้นต่อเนื่อง มีแนวต้านแรก 3.90 บาท และแนวต้านถัดไปที่บริเวณ 4.10 บาท
GUNKUL “ซื้อ” ราคามีจังหวะฟื้นตัวขึ้น พร้อมปริมาณการซื้อขายสนับสนุน  หลังทำรูปแบบ Morning Star มีจังหวะเก็งกำไรตามการฟื้นตัว โดยมีแนวต้านแรกบริเวณเส้นค่าเฉลี่ย 3 เดือนที่ 27.50 บาท และมีเป้าหมายถัดไปที่ 29.00 บาท
 
Futures   แนวรับ       แนวต้าน
SET50       985          995
                980         1010
Gold         19400        19700
               192000        19900
Oil            2200         2300
                2100         2400